เลื่อน “เลือกตั้ง” ไปปี 62 กด SET เช้าร่วงหนัก! ทำจุดต่ำสุด 1,806.13 จุด
เลื่อน "เลือกตั้ง" ไปปี 62 กด SET เช้าร่วงหนัก! ทำจุดต่ำสุด 1,806.13 จุด โดย ณ เวลา 10.53 น. อยู่ที่ 1,814.87 จุด ลบ 4.42 จุด หรือ 0.24% สูงสุดที่ 1,824.25 จุด ต่ำสุดที่ 1,806.13 จุด มูลค่าการซื้อขาย 3.14 หมื่นล้านบาท
26 ม.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.53 น. อยู่ที่ 1,814.87 จุด ลบ 4.42 จุด หรือ 0.24% สูงสุดที่ 1,824.25จุด ต่ำสุดที่ 1,806.13 จุด มูลค่าการซื้อขาย 3.14 หมื่นล้านบาท
สำหรับปัจจัยที่ส่งผลให้ดัชนีปรับตัวลงแรง คาดว่า ได้รับปัจจัยเชิงลบจากประเด็นการเลื่อนเลือกตั้งออกไปเป็นปี 62 ส่งผลให้นักลงทุนขาดความเชื่อมั่นในการลงทุน
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า ในระยะสั้นตลาดเริ่มมีปัจจัยลบเข้ามากดดันบ้างซึ่งอาจเป็นสาเหตุในการขายทำกำไรระยะสั้น เช่น ประเด็นการพิจารณาร่างพระราชบัญญัติประกอบรัฐธรรมนูญว่าด้วยการเลือกตั้งส.ส. วานนี้ซึ่งมีมติเห็นชอบแก้มาตรา 2 ให้กฎหมายการเลือกตั้งส.ส.มีผลบังคับใช้ 90 วันภายหลังประกาศในราชกิจจานุเบกษา คาดส่งผลให้การเลือกตั้งมีโอกาสที่จะเลื่อนออกไปราวเดือน ก.พ.-มี.ค. 2562 ถือเป็นจิตวิทยาเชิงลบตลาดหุ้น กดดันตลาดปรับฐานสั้นได้ แต่ Downside จำกัด
ทั้งนี้หาก SET ไม่หลุด 1760 จุด ยังประเมินอยู่ในกรอบขาขึ้น มุมมองกลยุทธ์จึงแนะนักลงทุนเพิ่มความระมัดระวังมากยิ่งขึ้น โดยอาจแบ่งขายในกลุ่มที่ปรับตัวขึ้นมาแรงในช่วงก่อนหน้าที่มี Upside เริ่มจำกัด เพื่อรอจังหวะการเข้าซื้อในช่วงถัดไป
ส่วน บล.ฟิลลิป (ประเทศไทย) ระบุในบทวิเคราะห์ มองตลาดหุ้นวันนี้จะมีความผันผวนซึมตัวลงต่อ แม้วานนี้ตอบรับประเด็นลบเรื่องการเลื่อนการเลือกตั้งภายในออกไปเป็นช่วงต้นปี 2562 บางส่วนแล้ว จึงอาจทำให้มีการรีบาวด์ระยะสั้นได้บ้าง หากแต่ยังไม่มีปัจจัยบวกใหม่ๆ เข้ามาหนุนการฟื้นตัวอย่างแข็งแกร่ง รวมถึงราคาหุ้นหลายตัวที่ใกล้มูลค่าพื้นฐานมากแล้ว และประเด็นการแข็งค่าของเงินบาทอาจเริ่มกดดันภาคส่งออกมากขึ้นเป็นลำดับ น่าจะทำให้ตลาดปรับตัวขึ้นได้จำกัด และมีโอกาสซึมตัวลงต่อ
10 หุ้นกดดัชนี
